Puma
Puma (Puma concolor) je velika mačka koja naseljava prostor obje Amerike, a pruža se od kanadskih provincija Yukon, Britanske Kolumbije i Alberte, Stjenovitih planina, i drugih područja na zapadu Sjedinjenih Američkih Država prema jugu preko Meksika do amazonskih kišnih šuma i južnih Anda u Patagoniji. Puma nastanjuje svaku kontinentalnu državu u Srednjoj i Južnoj Americi, što je čini najrasprostranjenijim velikim kopnenim sisarom u divljini na Zapadnoj hemisferi, i jednim od najrasprostranjenijih na planeti. Prilagodljiva je vrsta koja nastanjuje većinu tipova staništa obje Amerike. Preferira staništa koja obiluju niskim žbunjem kao i stjenovita područja, ali također nastanjuje i otvorene površine. Grabljivac je iz zasjede koji lovi različit plijen. Primarni izvor hrane su joj papkari, posebno jeleni, ali također lovi i manji plijen, poput glodara. Iako posjeduje veličinu, nije uvijek glavni grabljivac u sredini koju nastanjuje, te joj često ubijeni plijen biva otet od strane drugih grabljivaca kao što su crni i mrki medvjed ili čopori vukova. Puma je samozatajna i većinom izbjegava ljude. Smrtonosni napadi na ljude su općenito rijetki, mada nešto brojniji u Sjevernoj Americi obzirom da je veći broj ljudi, uglavnom farmera, zašao na prostor gdje pume obitavaju.